b"\n_START_ARTICLE_\nLuoyang\n_START_PARAGRAPH_\n[[Kategori:[Koordinater p\xc3\xa5 Wikidata]] Luoyang (\xe6\xb4\x9b\xe9\x98\xb3; pinyin: Lu\xc3\xb2y\xc3\xa1ng), tidligere ogs\xc3\xa5 kendt som Loyang, er en kinesisk by p\xc3\xa5 pr\xc3\xa6fekturniveau i provinsen Henan i det centrale Kina. Pr\xc3\xa6fekturet har et areal p\xc3\xa5 15,208 km\xc2\xb2, hvoraf byomr\xc3\xa5det udg\xc3\xb8r 4,304 km\xc2\xb2; Det har en befolkning p\xc3\xa5 6.544.000 mennesker , hvoraf 1,5 millioner bor i byomr\xc3\xa5det (2008)._NEWLINE_Ikke langt fra Luoyang ligger Longmengrotterne, som i \xc3\xa5r 2000 blev opf\xc3\xb8rt p\xc3\xa5 UNESCOs liste over verdensarven. Disse grotter blev bygget p\xc3\xa5 det nordlige Wei-dynastis tid, omkring 500 e.Kr._NEWLINE_Floden Yi l\xc3\xb8ber gennem Luoyang.\n_START_SECTION_\nHistorie\n_START_PARAGRAPH_\nByen blev grundlagt i det 11. \xc3\xa5rhundrede f. Kr. og hed den gang Chengzhou (\xe6\x88\x90\xe5\x91\xa8). Det siges at Konfucius studerede her og at Laozi ogs\xc3\xa5 virkede her._NEWLINE_Luoyang blev hovedstad for det \xc3\xb8stlige Zhou-dynasti i 770 f.Kr.. Den blev \xc3\xb8delagt i 510 under en borgerkrig, men blev genopbygget \xc3\xa5ret efter af kongen._NEWLINE_Sui-dynastiet valgte ogs\xc3\xa5 Luoyang som hovedstad for sit rige. Byen blev da hurtigt genopbygget efter omfattende \xc3\xb8del\xc3\xa6ggelser, og fik da en befolkning som efter sigende kom op i \xc3\xa9n million indbyggere. I 1971 fandt ark\xc3\xa6ologer et kornlager fra Sui-tiden som var stort nok til at kunne beskytte 250.000 ton afgr\xc3\xb8de fra fugt og ut\xc3\xb8j. Det derp\xc3\xa5 f\xc3\xb8lgende Tang-dynastiet flyttede hovedstaden til Chang'an, og dermed begyndte Luoyang igen en tilv\xc3\xa6relse som en normal kinesisk by.\n_START_SECTION_\nJernbane\n_START_PARAGRAPH_\nI Luoyang standser togene p\xc3\xa5 Longhaibanen, Kinas vigtigste jernbanelinje i \xc3\xb8st-vestlig-retning, som l\xc3\xb8ber fra Lianyungang til Lanzhou via blandt andet Xuzhou, Kaifeng, Zhengzhou, Weinan og Xi'an."